Էստոնիայի ազգային սիմֆոնիկ նվագախմբի գեղարվեստական ղեկավար Նեեմե Յաարվիի խոսքով` իրենք հպարտ և երջանիկ են նման բարձր մակարդակի փառատոնի բացմանը ելույթ ունենալու համար: «Այս տարի նվագախումբը շրջագայել է ԱՄՆ-ում, Գերմանիայում, բայց այստեղ լինելը բացառիկ իրադարձություն էր, քանի որ բոլորս էինք ցանկանում գալ Հայաստան: Երեսուն տարի առաջ ենք եղել այստեղ, և նվագախմբում կան երաժիշտներ, որոնք այն ժամանակից մինչ օրս նվագում են: Նրանք վկա են այս տարիներին Հայաստանում իրականացված փոփոխություններին և երիտասարդներին կպատմեն դրանց մասին»,-ասաց նա: